text: نئی دہلی میں ایک تعارفی خاکے یعنی کرٹین ریزر پروگرام سے خطاب کرتے ہوئے سائنس و ٹیکنالوجی کے وزیر ڈاکٹر ہرش وردھن نے کہا کہ آئی آئی ایس ایف طلباء، تحقیقی کام کرنے والوں، اختراعات کرنے والوں، فنکاروں اور عوام الناس کو ایک ساتھ لانے والا ملک کا سب سے بڑا پلیٹ فارم ہے، جس میں سائنس اور ٹیکنالوجی کے شعبے میں ہندوستان کی حصول یابیوں کا جشن منایا جاتا ہے۔ وزیر موصوف نے کہا کہ آئی آئی ایس ایف نوجوان ذہنوں کو سائنس کے شعبے کی طرف بڑھانے اور سائنس کی نشر و اشاعت کے کام سے وابستہ لوگوں کے نیٹ ورک کو فروغ دینے کا ایک وسیلہ ہے۔